ОБРАЗЕЦ

**ДОКУМЕНТАЦИЯ ЗА УЧАСТИЕ В ПРОЦЕДУРА, С ПРЕДМЕТ:**

**„Избор на изпълнител за изработка и доставка на специално работно облекло и ЛПС“**

Изготвил:…………………….

/……………………………../

Съгласували:

Юрист……………………

/…………………………../

Експерт…………………

/…………………………../

Ръководител отдел "ПРОЦЕДУРИ

ОБЩЕСТВЕНИ ПОРЪЧКИ И

 КОНТРОЛ НА ДОГОВОРИ"……………………….

/……………………………../

**2021**

**СЪДЪРЖАНИЕ:**

**РАЗДЕЛ I**

**УКАЗАНИЕ ЗА УЧАСТИЕ**

**I.** ОПИСАНИЕ НА ПРЕДМЕТА НА ПОРЪЧКАТА

**II.** ИЗИСКВАНИЯ КЪМ УЧАСТНИЦИТЕ В ПРОЦЕДУРАТА

1. ОБЩИ ИЗИСКВАНИЯ

2. УСЛОВИЯ ЗА ДОПУСТИМОСТ НА УЧАСТНИЦИТЕ

3. КРИТЕРИИ ЗА ПОДБОР НА УЧАСТНИЦИТЕ

**III.** ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. ИЗИСКВАНИЯ ПРИ ОФОРМЯНЕ И ПРЕДСТАВЯНЕ НА ОФЕРТИТЕ

2. ИЗИСКВАНИЯ КЪМ СЪДЪРЖАНИЕТО ОФЕРТАТА

**IV.** ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА. ТЕХНИЧЕСКИ СПЕЦИФИКАЦИИ

**V.** ПРОВЕЖДАНЕ НА ПРОЦЕДУРАТА

**VI.** РЕШЕНИЕ ЗА ИЗБОР НА ИЗПЪЛНИТЕЛ

**VII.** СКЛЮЧВАНЕ НА ДОГОВОР

**VIII.** УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

**IX.** ЗАКЛЮЧИТЕЛНИ УСЛОВИЯ

**X.** ПРИЛОЖЕНИЯ

**РАЗДЕЛ II**

**ОБРАЗЦИ НА ДОКУМЕНТИ**

1. Образец № 1 - АДМИНИСТРАТИВНИ ДАННИ НА УЧАСТНИКА

2. Образец № 2 - ОФЕРТА

3. Образец № 3 - ДЕКЛАРАЦИЯ за липсата на обстоятелствата по чл. 54, ал. 1, т. 1, 2 и 7 от Закона за обществените поръчки

4. Образец № 4 – ДЕКЛАРАЦИЯ за липсата на обстоятелствата на основания за отстраняване;

5. Образец № 5 - ДЕКЛАРАЦИЯ за отсъствие на обстоятелствата по чл. 3, т. 8 или наличие на изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС)

6. Образец № 6 – ДЕКЛАРАЦИЯ по чл. 66, ал.2 от Закона за мерките срещу изпирането на пари

7. Образец № 7 – ДЕКЛАРАЦИЯ за липса на свързаност с друг участник, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

8. Образец № 8 – ДЕКЛАРАЦИЯ за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество

9. Образец № 9 – ДЕКЛАРАЦИЯ за срока на валидност на офертата

10. Образец № 10 – ДЕКЛАРАЦИЯ по ЗЛД

11. Образец №11 – списък с изпълнени услуги

12. Образец №12 – Техническо предложение

13. Образец № 13 – Ценово предложение

14. Методика за оценка;

**РАЗДЕЛ I**

**УКАЗАНИЯ ЗА УЧАСТИЕ**

|  |
| --- |
| **І. ОПИСАНИЕ НА ПРЕДМЕТА НА ПОРЪЧКАТА** |

**1. Предмет на поръчката:**

**„Избор на изпълнител за изработка и доставка на ЛПС“**

**2. Възложител**

Възложител на настоящата поръчка е „Автомагистрали“ ЕАД.

**3. Критерий за възлагане**

**3.1.** Настоящата поръчка се възлага въз основа на икономически най - изгодната оферта, съгласно Критерият за възлагане на поръчката (методика за оценка на офертите) приложен към условията за участие.

**3.2.** Класирането на участниците се извършва по низходящ ред на получената комплексна оценка, закръглена до втория знак след десетичната запетая, като на първо място се класира участникът, който е получил най-висока комплексна оценка (КО) на офертата.

**4. Срок за изпълнение на поръчката**

**4.1. Срок на изпълнение –** срокът за изпълнение на поръчката е в календарни дни, считано от датата на подаване на заявка от страна на Възложителя. Участникът посочва сроковете за изпълнение в техническото предложение – Образец №12 в календарни дни.

**4.2.** Договорът за изпълнение на поръчката с избрания изпълнител ще бъде сключен за 12 месеца, с опция за удължаване.

**5. Срок на валидност на офертите**

**5.1.** Срокът на валидност на офертите трябва да бъде не по-малък от **90 календарни дни**, считано от крайния срок за получаване на офертите.

**5.2.** Възложителят може да поиска от участниците да удължат срока на валидност на офертите до сключване на договора.

**5.3.** Участникът ще бъде отстранен от участие в процедурата за възлагане на настоящата поръчка, ако представи оферта с по-кратък срок на валидност или откаже да удължи срока на валидност на офертата си след отправяне на покана от страна на възложителя и в определения в нея срок.

|  |
| --- |
| **ІІ. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА** |

**1. Общи изисквания**

**1.1.** Оферта могат да подадат всички „заинтересовани лица“. „Заинтересовани лица“ са български или чуждестранни физически или юридически лица, включително техни обединения, които са получили покана за участие и отговарят на предварително обявените от възложителя условия.

**1.2.** В случай, че участникът е обединение (или консорциум), което не е регистрирано като самостоятелно юридическо лице, тогава участниците в него сключват договор, съдържащ минимум следната информация:

\* правата и задълженията на участниците в обединението;

\* разпределението на отговорността между членовете на обединението;

\* дейностите, които ще изпълнява всеки член на обединението;

\* определяне на партньор, който да представлява обединението за целите на поръчката.

**1.2.1.** Възложителят не поставя и няма изискване за създаване на юридическо лице в случай, че избраният за изпълнител участник е обединение, което не е самостоятелно юридическо лице.

**1.2.2.** Не се допускат промени в състава на обединението след крайният срок за подаване на офертите.

**1.2.3.** В настоящата процедура едно физическо или юридическо лице може да участва само в едно обединение.

**1.3.** Участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

**1.3.1.** По отношение на критериите, свързани с професионална компетентност, участникът може да се позовава на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

**1.3.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**1.3.3.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**2. Условия за допустимост на участниците**

**2.1.** Възложителят отстранява от участие в процедура за възлагане на поръчката участник, когато:

2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност по смисъла на чл. 44, ал. 5 ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е налице конфликт на интереси, който не може да бъде отстранен.

**2.2.** Основанията по т.2.1.1, 2.1.2. и 2.1.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3.** Основанията по т.2.1.3. не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

**2.4.** Възложителят отстранява от участие в процедурата участник, за когото е налице някое от следните обстоятелства:

**2.4.1.** обявен е в несъстоятелност или е в производство по несъстоятелност, или е в процедура по ликвидации, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

**2.4.2.** сключил е споразумение с други лица с цел нарушаване на конкуренцията, когато нарушението е установено с акт на компетентен орган.

**2.4.3.** доказано е, че е виновен за неизпълнение на договор, сключен с държавен/общински орган или публично предприятие по смисъла на Закона за публичните предприятия, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора.

**2.4.4.** опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация;

б) получи информация, която може да му даде неоснователно предимство в процедурата.

**2.5.** Други основания за отстраняване

Възложителят ще отстрани от участие в процедурата:

**2.5.1.** Участник за който е налице обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

*Забележка: т. 2.5.1. не се прилага /чл. 4 от ЗИФОДРЮПДРКЛТДС/, когато:*

*1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;*

*2. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава,* *с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*3. дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;*

*4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;*

*5. дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага споразумението;*

*6. дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС - за дейностите, за които се прилага решението;*

*7. дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС;*

*8. дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКЛТДС.*

**2.5.3.** Участник, който не отговаря на поставените критерии за подбор или не изпълни друго условие, посочено в тази документация.

**2.5.4.** Участник, който е представил оферта, която не отговаря на предварително обявените условия на поръчката;

**2.5.5.** Участник, който е представил необичайно благоприятна оферта по смисъла на чл. 72 от ЗОП и:

**2.5.5.1.** не е представил в срок изисканата му обосновка; или

**2.5.5.2.** чиято оферта не е приета, съгласно чл. 72, ал. 3 - 5 от ЗОП.

**2.5.6.** Участник, който след покана от Възложителя и в определения в нея срок не удължи срока на валидност на офертата си.

**3. Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертраификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.2. Изисквания относно техническите възможности и/или квалификация за изпълнение на поръчката**

**3.2.1.** Участникът в поръчката, през последните 3 години, считано от датата на подаване на офертата, следва да е извършил поне една доставка, идентична или сходна с предмета на поръчката.

 *Под „доставка, сходна с предмета на поръчката“, следва да се разбира доставка на специално работно облекло и лични предпазни средства.*

\* За доказване на обстоятелствата, участникът следва да представи списък на услугите, идентични или сходни с тези на настоящата поръчка, с посочване на сумите, датите и получателите. Попълва се Образец № 11.

3.2.2. Участникът в поръчката следва да има възможност да отговори на изискванията на Възложителя описани в Техническата спецификация.

**3.3. Изисквания към икономическото и финансово състояние на участниците**

**3.3.1.** Изисква се участникът в поръчката за последната 1 (една) приключила финансовa годинa да има положителен финансов резултат от дейността си, което се установява с представяне на ГФО за последнata 1 (една) година.

\* За доказване на минималното изискване участникът представя ГФО за последната 1 (една) приключила финансова година.

|  |
| --- |
| **ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ** |

**1. Подготовка на офертата:**

1.1. Участниците трябва да проучат всички указания и условия за участие, дадени в документацията за участие.

1.2. При изготвяне на офертата всеки участник трябва да се придържа точно към обявените от Възложителя условия.

1.3. Отговорността за правилното разбиране на документацията за участие се носи единствено от участниците.

1.4. Представянето на оферта задължава участника да приеме напълно всички изисквания и условия, посочени в тази документация, при спазване на българското законодателство.

1.5. До изтичането на срока за подаване на офертите всеки участник в процедурата може да промени, допълни или да оттегли офертата си.

1.6. Всеки участник в процедурата има право да представи само една оферта.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. Офертата не може да се предлага във варианти.

1.9. Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

1.10. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

**2. Съдържание на офертата:**

2.1. Офертата се представя на български език в запечатан, непрозрачен плик от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху плика участникът посочва:

наименованието на участника, включително участниците в обединението, когато е приложимо;

адрес за кореспонденция, телефон и по възможност – факс и електронен адрес;

наименованието на поръчката.

2.2. Ако за участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата.

2.3. Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се да се представи оригинал или нотариално заверено копие на пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

**3. Съдържание на Плика:**

**3.1. Опис на представените документи**, съдържащи се в офертата, подписан от участника.

**3.2. Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

**3.3.** документ за упълномощаване, когато лицето, което подава офертата, не е законният представител на участника – **оригинал или нотариално заверено копие**;

**4**. **Изисквания към съдържанието на Техническото предложение за изпълнение на поръчката.**

**4.1.** Техническо предложение - Образец № 12 в съответствие с изискванията на Възложителя, включващо:

- срок за изпълнение на доставката в календарни дни, след подадена заявка от Възложителя;

- мостри;

- декларации за съответствие и експлоатационни показатели и/или сертификати за качество на предложените материали и изделия;

**4.2.Изисквания за мострите:** Към техническото си предложение участниците представят мостри.

1. Мострите се представят заедно с офертата в запечатана, непрозрачна опаковка.

2. Върху запечатана непрозрачна опаковка се посочват: наименованието на участника; адрес за кореспонденция, телефон и по възможност – факс и електронен адрес; наименованието на поръчката.

3. Мострите и материалите се представят като част от техническото предложение на участника с предварително попълнен от участника опис.

Възложителят връщат всички образци (мостри), на участниците, чиято цялост и търговски вид не са нарушени, в срок до 10 дни от сключването на договора или от прекратяването на процедурата.

За непотърсени до 10 дни от сключването на договора или от прекратяването на процедурата, образци (мостри) на готовите изделия и вложените материали, възложителят изпраща същите по пощата, като всички разходи са за сметка на участниците.

**5. Изисквания към съдържанието на ценовото предложение:**

Ценовото предложение **се представя в отделен запечатан непрозрачен плик**, подписано и подпечатано от представляващия участника или от надлежно упълномощено лице.

Ценовото предложение се изготвя съобразно Образец № 13

Извън плика с надпис: «Ценово предложение» не трябва да е посочена никаква информация относно цената.

Участници, които по какъвто начин са включили някъде в офертата си извън плика «Ценово предложение» свързани с предлаганата цена (или част от нея), ще бъдат отстранени от участие в процедурата.

Цените се закръглят до втория знак след десетичната запетая.

Възложителят може да поиска обосновка по предоставените крайни и единични цени.

**6. Други документи:**

6.1. **Документ, от който да е видно правното основание за създаване на обединение,** в случай, че участникът е обединение, което не е юридическо лице, подписан от лицата включени в обединението.

Документът следва да съдържа следната информация:

правата и задълженията на участниците в обединението;

разпределението на отговорността между членовете на обединението;

дейностите, които ще изпълнява всеки член на обединението;

определяне на партньор, който да представлява обединението за целите на поръчката.

6.2.документ за упълномощаване, когато лицето, което подава офертата, не е законният представител на участника – **оригинал или нотариално заверено копие**.

**7. Запечатване**

**7.1.** Документите се представят в запечатан непрозрачен плик, върху който се посочва:

|  |
| --- |
| Оферта за участие в поръчка с предмет:«..................................» /посочва се наименованието на поръчката/Участник:(посочва се името на участника)Адрес и телефон/факс и ел. поща: ………….. До „АВТОМАГИСТРАЛИ“ ЕАДГр. София, 1618Бул. Цар Борис III, 215, ет.1деловодство |

7.2.Пликът включва документите посочени в т. 3 „Съдържание на плика“, както и отделен запечатан непрозрачен плик с надпис „Ценово предложение“, който съдържа ценовото предложение.

7.3.Участник, документите в чиято оферта не са систематизирани по указания по-горе начин се отстранява от участие в процедурата.

**8. Място и срок за подаване на оферти**

8.1.Офертата се представя от участника или от упълномощен от него представител лично или по пощата с препоръчано писмо с обратна разписка на адрес: Република България, обл. София (Столица), общ. Столична, гр. София 1618, бул. „Цар Борис III“ № 215, ет. 1, всеки работен ден от 09:00 ч. до 16:00 ч.

8.2.Срокът за подаване на оферти е посочен в поканата.

8.3.Всеки участник следва да осигури своевременното получаване на офертата от Възложителя.

8.4.До изтичане на срока за получаване на оферти, всеки участник може да промени, допълни или оттегли офертата си.

8.5.Оттеглянето на офертата прекратява по-нататъшното участие на участника в процедурата.

8.6.Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“ (с входящ номер).

**9. Приемане и връщане на оферти**

9.1. При подаване на офертата и приемането й върху плика се отбелязва входящ номер и дата на постъпване и посочените данни се отбелязват във входящ регистър. На всеки един участник, се предоставя лист с отбелязан на него регистрационен номер и дата на подаване на офертата за участие в процедура.

9.2. Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

9.3. Когато към момента на изтичане на крайния срок за получаване на офертите посочен в Поканата за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на Възложителя и присъстващите лица. Офертите на лицата от списъка се приемат.

9.4.Не се допуска приемане на оферти от лица, които не са включени в списъка по т. 9.3.

**9. Отваряне на офертите**

9.1.След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

9.2.Отварянето на офертите се извършва на закрито заседание на комисията.

|  |
| --- |
| **ІV. ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА****ТЕХНИЧЕСКА СПЕЦИФИКАЦИЯ** |

**1. Общи изисквания:**

**1.1.** Предметът на настоящата поръчка е*:* **„Избор на изпълнител за изработка и доставка на ЛПС“**

Личните предпазни средства следва да отговарят на изискванията в приложената Техническа спецификация.

**1.2.** Спечелилият участник следва да представи документи, удостоверяващи съответствието на материалите и изделията с техническата спецификация и сертификати/декларации за произход и качество на доставената техника .

**ТЕХНИЧЕСКА СПЕЦИФИКАЦИЯ**

1. **Костюм студозащитен / тип грейка / -** **EN ISO 13688, EN 342**

Описание на изделието - Изработва се от промазан плат, 100 % полиестер, 240 гр/м², цвят тъмно син, полиестерна вата и хастар 100 % вискоза, цвят ярък (оранжeв или неонво зелено).

 - **Якето** е с дължина под ханша. Изработено е с висока яка-столче с качулка, прикачваща се в основата на яката с цип. Качулката / в две части с шев по средата/ да бъде ватирана, както и якето, с подгъв с еластичен шнур и стопер в подгъва. Закопчаването на якето е до края на яката с цип, защитен с горен пластрон, който се закопчава с копчета тик-так. Якето завършва с еластичен колан. Ръкавите са право прикачени, завършващи с еластични маншети.

Джобове: четири броя - два вътрешни джоба на хастара, единият с цип, два двойни обемни джоба в долната част на якето. Обемните джобове да бъдат с два входа - един страничен и един горен под капака в горната си част. Капакът се притваря с копчета "тик-так".

Допълнителна маркировка /лого на дружеството/ - един брой ситопечат, на гърба на якето.

Светлоотразителни ленти 2 броя /с ширина 5 см/ , хоризонтално разположени на предницата и гърба на якето в долната част; и на ръкавите - в горната част.

 **- Ватираният полугащеризон** е изработен с еластичен колан в талията. Предницата и гърба са до подмишницата, които се свързват с презрамки с еластична задна част за удобство. В предната си част презрамките се отварят с РVС закопчалки. Хастарът е с допълнително прикачена долна част /вътрешен крачол с ластик/ за защита от влага и студ.

Джобове 3 броя : върху долната част два предни джоба, на предната горна част джоб в средата, затварящ се с цип.

Техническите изисквания към материалите са съгласно действащите български стандарти.

1. **Костюм сигнален цвят със светлоотразителни ленти – куртка и полугащиризон- EN ISO 13688**

**Куртка** – изготвен от плат със следните показатели

- количествен състав – 100% памук и 200 гр/м²;

- светлоотразителни ленти 2 броя /с ширина 5 см/ , хоризонтално разположени на предницата и гърба на куртката в долната част. Допълнителна маркировка /лого на дружеството/ - един брой ситопечат, на гърба на куртката;

- аксесоари: 2 джоба - долу с капачки; 2 джоба – горе с капачки и залепване; един вътрешен джоб с цип;

- ръкави – с регулиращ се маншет с копче.

 Полугащеризон – конструкция, позволяваща свободни движения, като предпазва тялото от различни производствени замърсявания. Плат – 100% памук и от 170 гр./м² до 200 гр./м², устойчив на светлинно въздействие, триене, пране и гладене, с намалена свиваемост. Обикновен, прав, с два предни външни джоба с капаче и лепенка, един преден (на гърдите – в горната част), с цип , с широки крачоли, в долната част на крачола на 15 см. От подгъва две светлоотразителни ленти в сребрист цвят с широчина 5 см., на 5 см. разстояние помежду си. Основен цвят – оранжев.

1. **Тениски – 100% памук, с къс ръкав, цвят сигнален – оранжeв/ неоново зелен- EN ISO 20471**

Моделът да е подходящ за ползване при работа на открито с екстремно високи температури. Да не предизвиква опъване или притискане при различни движения на тялото и горните крайници. Да притежават достатъчна здравина, издръжливост и минимална свиваемост при многократно почистване по механичен начин. Те трябва да имат добър дизайн и да са антиалергични.

- светлоотразителни ленти 2 броя /с ширина 5 см/ , хоризонтално разположени на предницата и гърба на тениската в долната част. Допълнителна маркировка /лого на дружеството/ - един брой ситопечат, на гърба на куртката;

1. **Елек ватиран/загряваща жилетка (студозащитен)- EN ISO 13688**

Изработва се от промазан плат, 100 % полиестер, 240 гр./м², цвят сигнален oранжew/неоново зелен, полиестерна вата и хастар 100 % вискоза.

С дължина на елека - под ханша. Изработен е с висока яка-столче.

 Закопчаването на елека е до края на яката с цип, завършва с обикновен подгъв.

Джобове: два броя – външни, с цип, в долната част на елека.

1. **Шапка лятна .**

Материали: 100 % памук, оранжев/неоново зелен цвят ярък.

Експлоатационна характеристика: защитната шапка е предназначена за предпазване на главата при работа на открито, при екстремни температури. Шапката е с козирка, регулируем размер (тип бейзболна и дълбока).

1. **Елек сигнален- EN ISO 20471**

Цвят сигнален ярък – оранжев

Да огтоваря на следните показатели:

- количествен състав – 100% памук; 180 гр./м²

- светлоотразителни ленти 2 броя /с ширина 5 см/ , хоризонтално разположени на предницата и гърба на елека, в долната част. Допълнителна маркировка /лого на дружеството/

- един брой ситопечат, на гърба на елека.

- аксесоари: 2 джоба - долу с капачки; 2 джоба – горе с капачки и залепване.

Цвят сигнален – неоново зелен.

Закопчава се с цип. Не предизвиква опъване или притискане при различните движения на тялото.

- светлоотразителни ленти 2 броя /с ширина 5 см/ , хоризонтално разположени на предницата и гърба на елека, в долната част. Допълнителна маркировка /лого на дружеството/ - един брой ситопечат, на гърба на елека.

- аксесоари: 2 джоба - долу с капачки; 2 джоба – горе с капачки и залепване.

1. **Обувки високи, студозащитни- EN ISO 20347/ EN ISO 20345**

Основен цвят – черен.

Сая (лицева част) - от хидрофобна лицева кожа, импрегнирана, издържаща на топлинни, химически, механични въздействия и абразия, пръски, нефтопродукти и минерални масла, вода и мокри и заледени повърхности, както и при твърди субстанции и прах. Бомбето да е с метална пластина. Език - изработен от естествена кожа. Ходило - двуслойно, гъвкаво, изработено от полиуретанова смес, противохлъзгащо, с грайферно оребряване, осигуряващо максимално сцепление с разнородни повърхности, съединено с лицевата част чрез полиурета-

нов слой по технология на инжектиране под налягане. Оребряването на ходилото да е по диагонал в посока назад. Дишаща, антибактериална, абсорбираща потта подплата, запазваща постоянна температура на крайниците. Анатомично оребрена стелка, антистатична, в задната част конусовидна за по-добра стабилност на крака. Антишок пета. Не се допуска завършената обувка да бъде замърсена отвън и отвътре.

Номерацията обхваща стъпалата с размери от № 36 до № 49 по щиховата система.

1. **Обувки половинки- EN ISO 20347/ EN ISO 20345**

Основен цвят – черен.

Сая (лицева част) - от хидрофобна лицева кожа, импрегнирана, издържаща на топлинни, химически, механични въздействия и абразия, пръски, нефтопродукти и минерални масла, вода и мокри повърхности, както и при твърди субстанции и прах. Бомбето ходилата да са вградени метална пластина. Език изработен от естествена кожа. Ходило - двуслойно, гъвкаво, изработено от полиуретанова смес, противо хлъзгащо, с грайферно оребряване, осигуряващо максимално сцепление с разнородни повърхности, съединено с лицевата част чрез полиуретанов слой по технология на инжектиране под налягане. Оребряването на ходилото да е по диагонал в посока назад. Дишаща,

антибактериална, абсорбираща потта подплата. Анатомично оребрена стелка, антистатична, в задната част конусовидна за по-добра стабилност на крака. Антишок пета. Не се допуска завършената обувка да бъде замърсена отвън и отвътре.

Номерацията обхваща стъпалата с размери от № 36 до № 49 по щиховата система.

1. **Каска противоударна- БДС ЕN 397: 2012 + А1:2013**

Материали:

корпус-HDPE /високоустойчив полиетилен/, амортизационно устройство-полиетилен, околожка с начелник от хигроскопичен материал.

Рискови фактори: удар от падащи предмети.

Експлоатационна характеристика: според БДС ЕN 397: 2012 + А1:2013 каска /оранжева или жълта/, с вентилационни отвори, с козирка и улей за оттичане на водата. Може да се комплектова с външни антифони или лицев щит. Вентилационните отвори са 4 бр. и могат да се затварят и отварят.

**10. Гаранционен срок и рекламации:**

1. Гаранционният срок на изделията при експлоатация е 12 (дванадесет) месеца. Този срок започва да тече от датата на предоставяне на ЛПС на съответния служител.

2. Рекламации:

2.1.Рекламации относно качеството и скрити дефекти се правят в гаранционния срок и при условие, че са спазвани изискванията за експлоатация и за третиране на изделията.

2.2. Рекламация се урежда в срок от 15 (петнадесет) работни дни от съставянето на протокол за същата, чрез отстраняване на дефекта или замяна на рекламираното изделие с ново за сметка на доставчика.

2.3. Рекламации по количеството на стоката могат да се правят през целия срок на действие на договора.

1. Контрол на качеството:

При изпълнение на договора, готовите изделия и вложените материали да съответстват напълно на технологичните и конструктивни изисквания на възложителя и на предоставената мостра. Вложените материали да са произведени от същия производител, със същото качество и търговска марка, от които са произведени мострите, с които участникът е определен за изпълнител. Това се доказва при поискване от възложителя с представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

**2.1. Място на доставка**

Мястото на доставка е обект: - в базите и опорните пунктове на Възложителя, посочен в заявката на Възложителя.

**3. Транспорт и съхранение**

Изпълнителят е отговорен за натоварването, транспортирането, разтоварването и предаването на стоката/ЛПС.

|  |
| --- |
| **V. ПРОВЕЖДАНЕ НА ПРОЦЕДУРАТА** |

**1. Общи положения**

1.1. Процедурата се открива със Заповед на изпълнителния директор, издадена във основа на Решение на съвета на директорите на „Автомагистрали“ ЕАД, за провеждане и утвърждаване на документацията.

1.2. Проявилите интерес поканени кандидати получават екземпляр от документацията от деловодството на „Автомагистрали“ ЕАД.

1.3. Техническия секретар/Деловодителят изготвя и поддържа – Регистър на постъпилите оферти за настоящата поръчка в Автомагистрали ЕАД, в който се завеждат с регистрационни номера всички документи свързани с поръчката (заповеди, протоколи, декларации, решения, оригиналът на документациятаи др.).

1.4. Техническия секретар/Деловодителят завежда с регистрационен номер подадените от участниците оферти за участие в поръчката, като отбелязва върху тях по траен начин, регистрационния номер и датата на подаване. Получените оферти от участниците се съхраняват в каса, до датата на провеждане на процедурата. На всеки един участник, техническия секретар предоставя лист с отбелязан на него регистрационен номер и дата на подаване на офертата за участие в процедура.

**2. Комисия за разглеждане, оценка и класиране на офертите**

**2.1.** Възложителят назначава комисия за разглеждане, оценка и класиране на офертите след изтичане на срока за приемане на офертите.

**2.2.** Възложителят определя за членове на комисията лица, които нямат конфликт на интереси с участниците.

**2.3.** Членовете на комисията са длъжни да пазят в тайна обстоятелствата, които са узнали във връзка със своята работа в комисията.

**2.4.** Членовете на комисията представят на възложителя декларация, за съответствие на изискванията по т. 2.2. след получаване на списъка с участниците и на всеки етап от процедурата, когато настъпи промяната в декларираните обстоятелства.

**2.5.** Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

**2.6.** След изтичане на срока за получаване на оферти за участие в поръчката, назначена от Възложителя комисия разглежда, оценява и класира представените оферти.

2.7. Получените оферти се предават от техническия секретар на председателя на комисията. В случай, че няма такива техническия секретар уведомява председателя на комисията.

2.8. Поръчката може да се проведе и когато е подадена само една оферта за участие. Участникът се обявява за спечелил по предложената от него цена и предложение за изпълнение на поръчката, които отговарят на първоначално обявените условия.

2.9. Председателят на комисията отваря офертите на участниците по реда на тяхното постъпване в деловодството на Възложителя, като съобщава имената на съответния участник.

2.10. Комисията преглежда документите за съответствието им с поставените изисквания на Възложителя. В случай, че се установи непълнота на представените документи или несъответствие с поставените изисквания, участникът се отстранява от участие.

2.11. След преглед на представените документи и установяване на съответствието им с поставените изисквания на Възложителя, комисията пристъпва към отваряне на пликовете с надпис „Ценово предложение”. Председателят на комисията отваря пликовете с надпис „Ценово предложение” на допуснатите до този етап участници, като съобщава името на всеки участник, чието ценово предложение се отваря и оповестява предложената от него цена за изпълнение на поръчката/договора. Ценовите предложения се подписват поне от двама от членовете на комисията.

2.12. Комисията изготвя протокол за извършените от нея действия по провеждане на поръчката, който се подписва от всички членове на комисията и се предоставя на изпълнителния директор на „Автомагистрали“ ЕАД /Възложител/ за утвърждаване. Протоколът се изготвя в един екземпляр. Преписи от протокола се предоставят на участниците при поискване. Протоколът се завежда с регистрационен номер и се класира в папката с името на обекта/обектите, предмет на процедура.

2.13. При възникване на обстоятелства, които правят невъзможно откриването на поръчката или нейното приключване, комисията съставя протокол, въз основа на който Възложителят определя провеждането на нова поръчка или прекратява същата

|  |
| --- |
| **VІ. РЕШЕНИЕ ЗА ИЗБОР НА ИЗПЪЛНИТЕЛ** |

**1. Определяне на изпълнител на поръчката**

**1.1.** В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

**1.2.** Възложителят определя за изпълнител на поръчката участник, за когото са изпълнени следните условия:

1.2.1. не са налице основанията за отстраняване от процедурата и отговаря на критериите за подбор;

1.2.2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

|  |
| --- |
| **VІІ. СКЛЮЧВАНЕ НА ДОГОВОР** |

**1. Сключване на договор**

**1.1.** Възложителят сключва договор с участника, класиран на първо място и определен за изпълнител.

**1.2.** При отказ на участника, класиран на първо място, да сключи договор, възложителят може да прекрати процедурата или да определи за изпълнител втория класиран участник и да сключи договор с него.

**1.3.** Договорът се сключва в съответствие с всички предложения от офертата на участника, въз основа на които е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора.

**1.4.** В случай че определеният изпълнител е неперсонифицирано обединение на физически и/или юридически лица, договорът се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**1.5.** Лицето, определено за изпълнител трябва да отговаря на изискванията и ограниченията по документацията и към момента на сключване на договора.

**2. Документи, които избраният изпълнител представя при сключване на договора**

**2.1.** Преди сключването на договора, участникът, определен за изпълнител, представя следните документи:

2.1.1. свидетелство за съдимост;

2.1.2. удостоверение от органите по приходите и удостоверение от общината по седалището на участника за липса на задължения към държавата или общината;

2.1.3. удостоверение издадено от Агенцията по вписванията, за липса на вписани обстоятелства относно несъстоятелност и ликвидация на участника.

2.1.4. актуални документи удостоверяващи съответствието с поставените критерии за подбор.

**2.2.** Когато участникът, определен за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.

**2.3.** Когато в държавата, в която участникът е установен, не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение според закона на държавата, в която е установен.

**2.4.** Когато декларация няма правно значение, участникът представя официално заявление, направено пред компетентен орган в съответната държава.

|  |
| --- |
| **VІІІ. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ** |

**1. Общи указания - разяснения**

**1.1**. Лицата могат да поискат писмено от Възложителя разяснения по условията за провеждане на процедурата до 2 (два) дни преди изтичане на срока за получаване на офертите.

1.2. Възложителят предоставя разясненията в 1 (един) дневен срок от получаване на искането. В разяснението не се посочва лицето, направило запитването. Писмени разяснения по условията на процедурата се изпращат на всички участници, получили документацията за участие.

**1.3.** Искането за разяснение се изпраща на e-mail: info@avtomagistrali.com

**2. Разходи по подготовка на офертата**

Всички разходи, свързани с участието, включително и разходите във връзка с проучванията и запознаването с обекта, са изцяло за сметка на заинтересованите лица, съответно на участниците.

**3. Обмяна на информация**

**3.1.** До приключване на процедурата за възлагане на поръчкатa не се позволява размяна на информация по въпроси, свързани с провеждането и, между заинтересовано лице, участник или техни представители и:

а) органите и служители на възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие.

**3.2.** Органите, длъжностните лица, консултантите и експертите, имащи отношение към провеждането на процедурата, нямат право да разгласяват информация относно извършваните от тях действия по или във връзка с откритата процедура, освен в случаите и по реда, определени с документацията.

|  |
| --- |
| **ІX. ЗАКЛЮЧИТЕЛНИ УСЛОВИЯ** |

**1. Сроковете, посочени в тази документация се изчисляват, като следва:**

**1.1.** При определяне на срокове, които са в дни и се броят след определено действие или събитие, не се брои деня на настъпване на действието или събитието.

**1.2.** Когато срокът изтича определено число дни преди известен ден, този ден се взема предвид при определяне на датата, до която се извършва съответното действие. Когато последният ден от срока е неприсъствен, срокът изтича в първия присъствен ден.

**1.3.** Последният ден на срока изтича в момента на приключване на работното време на възложителя.

**4. Сроковете в документацията са в календарни дни.** Когато срокът е в работни дни, това е изрично указано при посочването на съответния срок.